Διάταξη του Δικαστηρίου (ένατο τμήμα) της 6ης Οκτωβρίου 2021 – Monument Vandekerckhove
(Υπόθεση C‑316/21) (1)
«Προδικαστική παραπομπή – Άρθρο 99 του Κανονισμού Διαδικασίας του Δικαστηρίου – Οδηγία 2014/24/ΕE – Πρόοδος της διαδικασίας – Επιλογή των συμμετεχόντων και ανάθεση των συμβάσεων – Άρθρο 63 – Προσφέρων στηριζόμενος στις ικανότητες άλλου φορέα για την εκπλήρωση των απαιτήσεων της αναθέτουσας αρχής – Ο φορέας στις ικανότητες του οποίου προτίθεται να στηριχθεί ο προσφέρων δεν πληροί τις προϋποθέσεις σχετικά με την τεχνική και επαγγελματική ικανότητα του προσφέροντος – Είναι υποχρεωτικό να επιτραπεί στον προσφέροντα αυτόν να αντικαταστήσει τον εν λόγω φορέα – Αρχή της αναλογικότητας»
Προσέγγιση των νομοθεσιών – Διαδικασίες σύναψης δημοσίων συμβάσεων έργων, προμηθειών και υπηρεσιών – Οδηγία 2014/24 – Ανάθεση συμβάσεων – Λόγοι αποκλεισμού από συμμετοχή σε διαδικασία ανάθεσης – Προσφέρων στηριζόμενος στις ικανότητες άλλου φορέα – Ο φορέας αυτός δεν πληροί τα κριτήρια επιλογής – Υποχρέωση της αναθέτουσας αρχής να ζητήσει από τον προσφέροντα την αντικατάσταση του φορέα – Τήρηση των αρχών της ίσης μεταχείρισης και της αναλογικότητας
(Οδηγία 2014/24 του Ευρωπαϊκού Κοινοβουλίου και του Συμβουλίου, άρθρα 18 § 1 και 63 § 1)
(βλ. σκέψεις 36, 39, 40, 42-45 και διατακτ.)
Διατακτικό
Το άρθρο 63, παράγραφος 1, δεύτερο εδάφιο, της οδηγίας 2014/24/ΕΕ του Ευρωπαϊκού Κοινοβουλίου και του Συμβουλίου, της 26ης Φεβρουαρίου 2014, σχετικά με τις διαδικασίες σύναψης δημοσίων συμβάσεων και την κατάργηση της οδηγίας 2004/18/ΕΚ, σε συνδυασμό με τις αρχές της ίσης μεταχείρισης, της απαγόρευσης των διακρίσεων και της αναλογικότητας, όπως αυτές καθιερώνονται στο άρθρο 18, παράγραφος 1, της εν λόγω οδηγίας, έχει την έννοια ότι η αναθέτουσα αρχή, όταν διαπιστώνει ότι ο φορέας στις ικανότητες του οποίου προτίθεται να στηριχθεί ένας οικονομικός φορέας δεν πληροί τα κριτήρια επιλογής, οφείλει να ζητήσει από τον οικονομικό φορέα να αντικαταστήσει τον φορέα αυτόν, εάν o εν λόγω οικονομικός φορέας δεν επιθυμεί να αποκλειστεί από τη διαδικασία σύναψης της σχετικής δημόσιας σύμβασης.
1 ΕΕ C 320 της 9.8.2021.